THAI จัดเที่ยวบินพิเศษ รับคนไทยกลับบ้าน
THAI จัดเที่ยวบินพิเศษ รับคนไทยกลับบ้าน
11 ส.ค. 2563

นาวาอากาศตรี อนิรุต แสงฤทธิ์ ผู้อำนวยการใหญ่ฝ่ายปฏิบัติการบิน ในฐานะหัวหน้าศูนย์ควบคุมการปฏิบัติการ (THAI Operations Control Center : TOCC) บริษัท การบินไทย จำกัด (มหาชน) หรือ THAI เปิดเผยว่า บริษัทฯ ให้ความร่วมมือกับกระทรวงการต่างประเทศของไทย สถานเอกอัครราชทูต ณ กรุงลอนดอน สถานเอกอัครราชทูต ณ กรุงแคนเบอร์รา และ สถานกงสุลใหญ่ ณ นครซิดนีย์ จัดเที่ยวบินพิเศษรับคนไทยจากสหราชอาณาจักรและไอร์แลนด์ รวมทั้งออสเตรเลีย ที่มีความประสงค์จะเดินทางกลับประเทศไทยในวันที่ 9-10 สิงหาคม 2563 ดังนี้
 
นอกจากนี้ การบินไทยยังให้ความร่วมมือกับสถานเอกอัครราชทูตออสเตรเลียประจำประเทศไทย จัดเที่ยวบินพิเศษเพื่อนำชาวออสเตรเลียที่ตกค้างในประเทศไทย กลับออสเตรเลีย ในเที่ยวบินที่ ทีจี 475 เส้นทาง กรุงเทพฯ -ซิดนีย์ ทุกวันอาทิตย์ ตลอดเดือนสิงหาคม 2563
ทั้งนี้ บริษัทฯ ยังได้ทำการขนส่งสินค้าในเที่ยวบินทั้งขาไปและขากลับอีกด้วย อนึ่ง การบินไทยมีความพร้อมและยินดีที่ได้ร่วมเป็นส่วนหนึ่งของภารกิจรับคนไทยเดินทางกลับบ้านในทุกเที่ยวบิน เพื่อให้กลับมาพบคนที่รักโดยสวัสดิภาพ










